Mitjançant el Reial decret 1046/1997, de 27 de juny, es traspassen a la Generalitat de Catalunya les funcions i els serveis en matèria de busseig.
El Decret 254/1997, de 30 de setembre, assigna al Departament d'Agricultura, Ramaderia i Pesca els mitjans, les funcions i els serveis traspassats a la Generalitat en matèria de busseig.
El Decret 2055/1969, de 25 de setembre, va establir el règim de les activitats subaquàtiques.
L'Ordre de 25 d'abril de 1973, que establia la normativa de desenvolupament de l'esmentat Decret, va ser anul·lada en gran mesura per l'Ordre del Ministeri d'Agricultura, Pesca i Alimentació de 18 de desembre de 1992, mitjançant la qual s'establien els requisits, els coneixements i els mitjans mínims exigibles per a l'obtenció de les titulacions de busseig professional, la qual va ser, a la vegada, derogada per l'Ordre de 22 de desembre de 1995 del Ministeri d'Agricultura, Pesca i Alimentació.
D'altra banda, l'Ordre del Ministeri de Foment de 14 d'octubre de 1997, per la qual s'aproven les normes de seguretat per a l'exercici d'activitats subaquàtiques, estableix, entre d'altres, els límits de profunditat i exposició en funció del tipus d'equip i gas respirable que s'utilitzi.
El Reial decret 727/1994, de 22 d'abril, estableix el títol de tècnic en busseig a profunditat mitjana i els ensenyaments mínims corresponents, així com els mòduls professionals associats a aquesta titulació, norma desenvolupada a Catalunya pel Decret 87/2000, de 8 de febrer, pel qual s'estableix el currículum del cicle formatiu de grau mitjà de busseig a profunditat mitjana.
L'activitat del busseig a Catalunya té una gran tradició en relació amb l'explotació de recursos marins.
D'altra banda, l'aparició de noves tecnologies, així com noves necessitats associades als treballs subaquàtics, ja siguin tradicionals o no, recomanen establir unes normes d'aplicació a l'activitat professional que permetin afrontar amb garanties i seguretat les intervencions humanes al medi ambient aquàtic.
La situació actual de la normativa fa indispensable l'aparició d'una regulació de les qualificacions necessàries per actuar en els diferents àmbits del sector del busseig professional.
En aquest sentit, s'entén per titulació de busseig professional la que acredita la competència en l'aplicació de tècniques del busseig, i per especialitat subaquàtica professional la qualificació que acredita la competència per desenvolupar una tasca o una funció relacionada amb les activitats professionals o lucratives de busseig.
No obstant això, hi ha determinades tasques o funcions relacionades amb les activitats subaquàtiques que es poden desenvolupar sense necessitat de titulació professional prèvia, però requereixen de qualificació específica.
Per tot això, a proposta del conseller d'Agricultura, Ramaderia i Pesca i d'acord amb el Govern,
L'objecte d'aquest Decret és establir les titulacions professionals i certificats necessaris per a l'exercici del busseig professional a Catalunya, les seves competències, els requisits i les condicions necessàries per a la seva obtenció.
Qualsevol persona que se sotmeti a un medi hiperbàric per a la pràctica d'intervencions hiperbàriques o subaquàtiques de caràcter laboral o professional en aigües que pertanyin a l'àmbit territorial de Catalunya, tant si són marítimes com continentals, ha d'estar en possessió del títol de busseig professional adequat al seu nivell d'exposició hiperbàrica.
Les diferents titulacions i certificats de busseig professional que estableix aquest Decret permeten desenvolupar les activitats dins els límits de les competències conferides a cada un, i dins els límits que la normativa vigent sobre la seguretat per a l'exercici d'activitats subaquàtiques estableixi.
4.1 S'estableixen les titulacions professionals per a l'exercici del busseig professional a Catalunya següents:
Bussejador professional de gran profunditat d'intervenció.
Bussejador professional de gran profunditat a saturació.
4.2 S'estableix la titulació de formador en busseig.
4.3 S'estableix el certificat d'operador de cambra hiperbàrica.
Competència de la titulació de bussejador professional de petita profunditat
La titulació de bussejador professional de petita profunditat capacita per efectuar treballs subaquàtics bàsics fins a una profunditat de trenta metres, utilitzant equips de busseig autònoms i de subministrament des de superfície, amb aire, aplicant els mètodes i els procediments establerts a les tècniques de busseig professional.
Competència de la titulació de bussejador professional de mitjana profunditat
La titulació de bussejador professional de mitjana profunditat capacita per:
a) Efectuar immersions d'intervenció per realitzar treballs subaquàtics aplicant els protocols de descompressió i les normes de seguretat corresponents, i utilitzant equips de busseig autònoms, semiautònoms i campana humida, amb aire o nitrox, fins a les profunditats següents:
a.1) Amb equip de busseig autònom amb aire, fins a una profunditat de cinquanta metres.
a.2) Amb equip de busseig semiautònom, fins a una profunditat de seixanta metres.
a.3) Amb mescla nitrogen/oxigen (nitrox), fins als límits de seguretat especificats a les normes de seguretat per a l'exercici d'activitats subaquàtiques en vigor, tenint presents els aspectes relatius a la intoxicació per oxigen i nitrogen, a la densitat màxima del gas respirable a la profunditat de busseig i a les taules de profunditat equivalent.
b) Actuar com a cap d'equip en els treballs següents:
Reparacions a flor d'aigua i salvament de vaixells.
Instal·lacions i sistemes de busseig.
Treballs subaquàtics amb explosius.
Recerca i salvaments subaquàtics.
Operacions de manteniment subaquàtics d'instal·lacions de cultius aqüícoles.
Operacions amb cambra hiperbàrica.
c) Exercir com a especialista en els treballs d'operació, control, supervisió i manteniment de la cambra hiperbàrica i els seus sistemes associats.
d) Participar en les activitats de formació com a bussejador ajudant fins al nivell de competència assolit.
e) Els titulats que accedeixin a aquesta titulació i hagin superat un examen corresponent a la titulació de bussejador professional de segona classe a Catalunya amb anterioritat a l'entrada en vigor d'aquest Decret, tindran les atribucions de l'apartat a) d'aquest article i les d'actuar com a equip en els treballs dels certificats d'especialistes assolits anteriorment a l'entrada en vigor d'aquest Decret.
Competència de la titulació de bussejador professional de gran profunditat d'intervenció
La titulació de bussejador professional de gran profunditat d'intervenció capacita per:
a) Efectuar immersions d'intervenció fins a una profunditat màxima de noranta metres.
b) Utilitzar aire i mescles sintètiques de gasos, segons les limitacions que marca la legislació.
c) Utilitzar per a les intervencions equips de busseig autònom, subministrament des de superfície i campanes humides.
e) Efectuar treballs subaquàtics utilitzant mètodes i procediments establerts.
f) Actuar com a cap d'equip en operacions d'intervenció a gran profunditat.
g) Participar en les activitats de formació com a bussejador ajudant fins al nivell de competència assolit.
Competència de la titulació de bussejador professional de gran profunditat a saturació
La titulació de bussejador professional de gran profunditat a saturació, a més de les atribucions que corresponen al bussejador professional de gran profunditat d'intervenció, capacita per realitzar immersions amb campana de busseig estanca i a saturació, tenint en compte les limitacions de profunditat següents:
a) Efectuar immersions fins a la profunditat màxima permesa pels equips i les mescles sintètiques respirables, dins dels límits de seguretat que marca la legislació vigent.
b) Utilitzar aire i mescles sintètiques de gasos, segons les limitacions que marqui la legislació.
c) Utilitzar, per a les intervencions, els equipaments utilitzats pel bussejador de gran profunditat d'intervenció, així com torretes d'immersió (campanes tancades).
e) Efectuar immersions a saturació des del corresponent complex hiperbàric.
f) Realitzar treballs subaquàtics utilitzant mètodes i procediments establerts.
g) Actuar com a cap d'equip en operacions d'intervenció a gran profunditat, així com de saturació en coordinació amb el cap del complex hiperbàric.
h) Participar en les activitats de formació com a bussejador ajudant fins al nivell de competència assolit.
Competència de la titulació de cap de complex hiperbàric
La titulació de cap de complex hiperbàric capacita per:
a) Desenvolupar totes les competències dels bussejadors professionals de gran profunditat d'intervenció i de saturació.
b) Preparar i analitzar, mitjançant els procediments adequats, les mescles de gasos, amb el càlcul previ dels percentatges i els components adequats al tipus d'operació i nivell d'exposició hiperbàrica.
c) Actuar com a cap d'equip d'un complex hiperbàric.
d) Realitzar treballs subaquàtics utilitzant mètodes i procediments establerts.
e) Participar en les activitats de formació com a bussejador ajudant.
Competència del certificat d'operador de cambra hiperbàrica
10.1 El certificat d'operador de cambra hiperbàrica capacita per exercir com a especialista en els treballs d'operació, control, supervisió i manteniment de la cambra hiperbàrica i els seus sistemes associats per a descompressions a superfície o activitats relacionades amb les operacions de busseig.
10.2 En cas de tractaments mèdics amb la cambra hiperbàrica, ha d'actuar sota la direcció del metge especialista en medicina subaquàtica.
10.3 En cap cas i sota cap concepte no podrà aplicar mai tractaments hiperbàrics ni de reconversió de bussejadors accidentats sense la direcció, ni en absència, del metge especialista en medicina subaquàtica i hiperbàrica.
Competència de la titulació de formador en busseig
La titulació de formador en busseig capacita per dirigir i/o impartir la formació en busseig professional fins al nivell de competència que hagi assolit.
Condicions i requisits per a l'obtenció de la titulació de bussejador professional de petita profunditat
Per a l'obtenció de la titulació de bussejador professional de petita profunditat, cal complir amb els requisits següents:
d) Acreditar la realització de cursos de primers auxilis amb oxigen per als accidents de busseig, d'acord amb els estàndards DAN (Divers Alert Network), i de suport vital bàsic d'acord amb els estàndards de l'ERC (European Resuscitation Council) i acreditats pel Consell Català de Ressuscitació.
Condicions i requisits per a l'obtenció de la titulació de bussejador professional de mitjana profunditat
Per a l'obtenció de la titulació de bussejador professional de mitjana profunditat cal complir amb les condicions i els requisits següents:
d) Estar en possessió de la titulació acadèmica de tècnic en busseig a mitjana profunditat que regula el Decret 87/2000, de 8 de febrer, pel qual s'estableix el currículum del cicle formatiu de grau mitjà de busseig a proeunditat mitjana, o bé, estar en possessió d'un certificat d'examen emès per la Direcció General de Pesca i Afers Marítims, amb anterioritat a l'entrada en vigor del present Decret, corresponent a la titulació de bussejador professional de segona classe.
En aquest cas a la targeta es farà constar que provenen d'un curs de la titulació de bussejador de segona classe i les seves atribucions seran les de l'article 6.a) a més de les d'actuar com a cap d'equip en els treballs dels certificats d'especialitat assolits anteriorment a l'entrada en vigor del present Decret.
f) Acreditar la realització de cursos de primers auxilis amb oxigen per als accidents de busseig, d'acord amb els estàndards DAN (Divers Alert Network), i de suport vital bàsic, d'acord amb els estàndards de l'ERC (European Resuscitation Council) i acreditats pel Consell Català de Ressuscitació.
Condicions i requisits per a l'obtenció de la titulació de bussejador professional de gran profunditat
Per a l'obtenció de la titulació de bussejador professional de gran profunditat d'intervenció, cal complir amb les condicions i els requisits següents:
d) Estar en possessió del títol de busseig a mitjana profunditat.
f) Presentar un certificat de cada empresa on s'hagi prestat el servei des de l'obtenció del títol de bussejador professional de mitjana profunditat, en el qual consti el tipus de treball realitzat, la profunditat i la mitjana d'hores mensuals d'immersió efectuades, acompanyat amb els documents de cotització a la Seguretat Social, amb un total mínim de cotització de sis mesos de treball.
Aquests certificats han d'acreditar haver realitzat, utilitzant equips de busseig autònom o semiautònom, com a mínim els totals de temps d'immersió següents:
1.600 minuts sota l'aigua a la profunditat de 0 a 19 metres.
250 minuts sota l'aigua a la profunditat de 20 a 39 metres.
150 minuts sota l'aigua a la profunditat de 40 a 50 metres.
El temps total sota l'aigua inclou el temps de descens, el de permanència al fons i el temps total de descompressió.
g) O bé, en substitució dels apartats e) i f) estar en possessió d'un certificat d'examen emès per la Direcció General de Pesca i Afers Marítims, amb anterioritat a l'entrada en vigor d'aquest Decret, corresponent a la titulació de bussejador professional de primera classe i presentar un certificat de cada empresa on s'hagi prestat el servei, signat pel cap d'equip o l'encarregat dels treballs i segellat per l'empresa i acompanyat amb els documents de cotització de la Seguretat Social, on hi constin les dades següents: nom de l'empresa, domicili social, NIF, nom i títol de la persona interessada, classe de treball realitzat, profunditat i nombre d'hores mensuals d'immersió efectuades (mínim sis mesos).
Condicions i requisits per a l'obtenció de la titulació de bussejador professional de gran profunditat a saturació
Per a l'obtenció del títol de bussejador professional de gran profunditat a saturació, cal complir amb les condicions i els requisits següents:
d) Estar en possessió del títol de bussejador professional de gran profunditat d'intervenció.
f) Presentar un certificat de cada empresa on s'hagi prestat serveis a partir de l'obtenció del títol de bussejador professional de gran profunditat d'intervenció, en el qual consti el tipus de treball realitzat, la profunditat i la mitjana d'hores mensuals d'immersió efectuades, acompanyat amb els documents de cotització a la Seguretat Social, amb un total mínim de cotització de tres mesos de treball.
Aquests certificats han d'acreditar haver realitzat amb mescles gasoses binàries He/Ox o ternàries He/Ox/N, almenys 10 immersions a profunditats d'entre 50 i 60 metres, i 6 immersions a profunditats entre 61 i 90 metres.
Condicions i requisits per a l'obtenció de la titulació de bussejador professional de cap de complex hiperbàric
Per a l'obtenció del títol de bussejador professional de cap de complex hiperbàric, cal complir amb les condicions i els requisits següents:
d) Estar en possessió del títol de bussejador professional de gran profunditat a saturació.
Condicions i requisits per a l'obtenció del certificat d'operador de cambra hiperbàrica
Per a l'obtenció del certificat d'operador de cambra hiperbàrica cal estar en possessió de la titulació acadèmica de tècnic en busseig a mitjana profunditat.
Les persones que no tinguin aquesta titulació podran obtenir el certificat d'operador de cambra hiperbàrica si compleixen amb les condicions i els requisits següents:
a) Haver superat un curs homologat de capacitació, impartit per un centre, institució o organisme d'ensenyament de busseig professional autoritzat per la Direcció General de Pesca i Afers Marítims, i l'examen corresponent al certificat.
b) Acreditar un període de pràctiques d'almenys cent hores d'aquesta especialitat en treballs d'operació, control, supervisió i manteniment d'una cambra hiperbàrica i els seus sistemes associats en un centre operatiu i en funcionament, o bé en un centre de medicina hiperbàrica autoritzat pel Departament de Sanitat i Seguretat Social i inscrit al Registre de centres, serveis i establiments sanitaris.
Condicions i requisits per a l'obtenció del certificat de formador en busseig
Per a l'obtenció del certificat de formador en busseig, cal complir amb les condicions i els requisits següents:
a) Estar en possessió de la titulació de bussejador professional de mitjana profunditat, de gran profunditat d'intervenció o a saturació, o de cap de complex hiperbàric, per un període mínim de sis mesos
b) Acreditar una experiència mínima com a ajudant de formador de 250 hores (o equivalent a la durada del curs de bussejador professional de petita profunditat).
c) Superar el curs de formació pedagògica per a l'ensenyament del busseig impartit per un organisme oficial, i homologat per la Direcció General de Pesca i Afers Marítims.
d) Acreditar la realització de cursos de primers auxilis amb oxigen per als accidents de busseig, d'acord amb els estàndards DAN (Divers Alert Network), i de suport vital bàsic, d'acord amb els estàndards de l'ERC (European Resuscitation Council) i acreditats pel Consell Català de Ressuscitació.
19.1 Els bussejadors professionals han d'estar en possessió de la targeta d'identitat professional que correspongui al títol, l'especialitat o el certificat que posseeixin, que serà emesa pel Departament d'Agricultura, Ramaderia i Pesca de la manera que es determini reglamentàriament.
19.2 La targeta té una validesa de cinc anys i la Direcció General de Pesca i Afers Marítims del Departament d'Agricultura, Ramaderia i Pesca en prendrà constància.
19.3 Per a la renovació de la targeta cal haver superat l'examen mèdic d'aptitud per a la pràctica de les activitats subaquàtiques professionals i haver liquidat les taxes corresponents.
19.4 Els titulats de busseig professional, que hagin realitzat un curs homologat i hagin superat l'examen corresponent posteriorment a la data de 13 de gener de 1996 i fins a l'entrada en vigor d'aquest Decret, han de canviar obligatòriament la seva titulació segons les equivalències següents:
Bussejador professional de segona classe restringit, per la de bussejador professional de petita profunditat.
Bussejador professional de segona classe, per la de bussejador professional de mitjana profunditat.
Al carnet professional es farà constar que provenen d'un curs de la titulació de bussejador de segona classe.
Bussejador professional de primera classe, per la de bussejador professional de gran profunditat d'intervenció.
Al carnet professional es farà constar que provenen d'un curs de la titulació de bussejador de primera classe.
A la targeta s'hi faran constar les especialitats que hagi assolit fins a l'entrada en vigor del present Decret, segons el codi següent:
A: instal·lació i sistemes de busseig.
Els posseïdors d'un certificat d'examen d'alguna de les anteriors especialitats, emès a Catalunya anteriorment a l'entrada en vigor d'aquest Decret, han d'acreditar estar en possessió de la titulació de bussejador de segona classe amb una antiguitat d'un any i la realització de dues-centes hores de treballs, signat pel cap d'equip o l'encarregat dels treballs, on hi constin les dades següents: nom de l'empresa, domicili social, NIF, nom i títol de la persona interessada, classe de treball realitzat, profunditat i nombre d'hores mensuals d'immersió efectuades, i haurà d'anar segellat per l'empresa i acompanyat amb els documents de cotització a la Seguretat Social.
19.5 Els titulats de busseig professional a l'empara de la normativa anterior a l'entrada en vigor de l'Ordre de 22 de desembre de 1995, mantenen les seves atribucions, sens perjudici que tramitin la seva titulació segons les equivalències que estableix l'apartat 19.4 d'aquest Decret.
Per a l'exercici de la seva activitat professional, el bussejador ha d'estar en possessió del diari de busseig professional, editat i expedit per la Direcció General de Pesca i Afers Marítims, on hi constin les dades professionals, les titulacions i les especialitats de busseig professional, i els reconeixements mèdics periòdics del titular, així com la renovació bianual dels cursos de suport vital bàsic, suport vital avançat i primers auxilis amb oxigen per als accidents de busseig, corresponents a la seva categoria professional.
Diari d'operador de cambra hiperbàrica
Per a l'exercici de la seva activitat com a operador de cambra hiperbàrica, el candidat haurà de certificar totes les operacions hiperbàriques en què hagi participat, amb indicació del lloc, la data, la durada, el perfil de compressió i les cotes de treball de les recompressions efectuades, i s'acreditarà cada una amb la signatura del director mèdic del centre de medicina hiperbàrica, o bé del cap d'equip de l'empresa, segons on hagi realitzat les pràctiques.
Limitacions al desenvolupament de les activitats
El desenvolupament de les activitats subaquàtiques queda subjecte a les limitacions que estableixin les administracions competents per raó del lloc on es realitzi o de la finalitat del busseig.
Les normes que estableix aquest Decret no són d'aplicació al busseig militar.
Es faculta el Departament d'Agricultura, Ramaderia i Pesca perquè dicti les disposicions que calguin per al desenvolupament d'aquest Decret.